Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1564

2. évfolyam Fejlesztési feladatok – Az absztrakció értése, létrehozása, más kontextusba való helyezése – A koordinációs készség fejlesztése – A térlátás, térfelosztás, téralkotás, térforma alkotás képességének fejlesztése – A zenei szövetek értelmezése és az azokhoz való viszony definiálása, variálása Tananyag Energia összehangoló játékok Bemelegítõ, állóképesség javító, erõsítõ játékos gyakorlatok Koncentráló képességet javító feladatok A csont–, izom– és szalagrendszer feltérképezése, lehetõségeinek mozgásban való kipróbálása, a tapasztalatokból mozgásfolyamok alakítása Térformák (kocka, mozgásgömb), egy, két és háromdimenzionális irányok használata Az alap mozgásformák kötésének variációi, egyéni mozdulatsorrá való rögzítése Testkapcsolatok (bodyhalf, diagonális kapcsolat, fejtetõ–farokcsont, ülõcsont–sarokcsont, tengelyek mentén való elválasztás illetve forgatás) Zenei ritmusok, szerkezetek analizálása, megértése, ritmikai képletek variálása, kánon, felezés, kiegészítés Etûdök készítése egyénileg és kiscsoportban Imagináció: képzeletbeli mozgások, tárgyakra való mozdulati reflektálás Mozgáselemzés, stíluselemzés Csoportimprovizáció stílusok, irányzatok szerint Követelmények A tanuló ismerje saját testének lehetõségeit és korlátait, tudatosan használja és koordinálja testrészeit. Otthonosan mozogjon a tér rendszerében, tudatosan formálja a teret maga körül, ismerje a zene alapvetõ alkotórészeit A tanuló legyen képes egy egyszerûbb zenemû szerkezetének felismerésére, mozgásfolyamok létrehozására és rögzítésére mind egyénileg, mind párban illetve kiscsoportban A tananyag feldolgozásához szükséges kötelezõ (minimális) taneszköz Kísérõ hangszerek Hangzóanyag lejátszására alkalmas lejátszó/erõsítõ, hangfal Videó– vagy DVD lejátszó, televízió vagy monitor KORTÁRSTÁNC A Kortárstánc elnevezés egy összetett és átfogó technikát jelöl, amely épít a 20. században kialakult különbözõ technika és stílus rendszerekre, úgymint Graham–, Limón– és Cunningham–technika, ezen kívül beépíti mozgásanyagába és szemléletébe a „Release” (ellazulás) technika, az improvizáció és kontakt improvizáció elveit, gondolatait, szempontrendszereit és gyakorlatait. Alapgondolata a test természetes irányvonalainak használata, a gazdaságos energiahasználat, a széles és választékos mozgásrepertoár és a test mozgáslehetõségeinek kiaknázása. Sajátossága, hogy dinamikusan változik és képviseli az adott kor táncnyelvezetének irányvonalait, kapcsolatban van a kortárs mûvészet egyéb területeivel és fejlõdésében teret ad egyéni gondolatoknak, irányoknak A kortárstánc képzés célja, hogy a tanulók felfedezzék a test természetes és sajátos mozgáslehetõségiet és ezeken keresztül testismeretre és testtudatra tegyenek szert. Célja, hogy tágítsa a fizikai mozgásos képességek határait, ösztönözze az önálló gondolkodást és munkavégzést, elõsegítse a kreativitás fejlõdését, alakítsa ki és fejlessze a tanulóban a tánc és az egészséges életmód kapcsolatán alapuló életvitelt. Célja, hogy a tanulók megéljék a társmûvészetekkel kapcsolatos kreatív alkotó folyamatot, megtalálják a tánckifejezés egyéni útjait Alapfokú évfolyamok

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes